אחרייך

אחרייך (בערבית: وَرائكِ, ובאנגלית: In Her Footsteps) הוא סרט תיעודי ישראלי בבימויה של רנא אבו פריחה (סרטה הראשון באורך מלא) ובהפקתה של אבתיסאם מראענה (באמצעות חברת ההפקות "אבתיסאם פילמס"), שיצא לאקרנים ביולי 2017. סרטה הראשון באורך מלא, "אחרייך", אותו ביימה וצילמה, יצא לאקרנים ב-2017. הסרט מתעד את סיפורה של המשפחה, ומלווה את האם שחלתה בסרטן השד ונפטרה, ולא מתאפשר לה להיקבר, כרצונה בעומר, היישוב בו התגוררה במשך כ-20 שנה, לאחר שעברה אליו מתל שבע, על מנת לאפשר למשפחתה חיים טובים יותר. הסרט צולם במשך שש שנים. הסרט זכה לתמיכה, בין היתר, מ-yes דוקו ומהקרן החדשה לקולנוע וטלוויזיה, וזכה בשני פרסי בימוי ולביקורות אוהדות. הוא הציג בכ-300 מקומות ברחבי ישראל, ונכון ל-2020 עדיין מוצג. הוא הוצג גם בגרמניה. הסרט מתעד את סיפור משפחתה של הבמאית, רנא אבו פריחה. הסרט נפתח ומסתיים לאחר מותה של האם, רודיינא. בסרט משוחזרים אירועים מחייה של המשפחה מאמצע שנות ה-80 של המאה ה-20, כשהאם הייתה נערה צעירה מהכפר ג'ת, במרכז הארץ, והתאהבה בצעיר בדואי מהדרום והחליטה לקשור את חייה איתו, בניגוד לרצון משפחתה. רודיינא, שחיפשה חיים אחרים, עברה יחד עם בעלה ליישוב שלו, תל שבע, שהפך במהרה לכלא בשבילה - כאשר, כפי שהיא מספרת, נשים אינן יכולות לצאת לקניות ללא ליווי, אפילו במכולת השכונתית. בעקבות רצונה של רודיינא, עזבו השניים עם חמשת ילדיהם הקטנים את ביתם בתל שבע ליישוב היהודי עומר הסמוך (הנמצא בדירוג הגבוה ביותר במדד הכלכלי-החברתי של יישובים שמפרסמת הלשכה המרכזית לסטטיסטיקה, לעומת תל-שבע, שנמצאת בדירוג הנמוך ביותר במדד), במטרה לאפשר לילדיה עתיד טוב יותר, ובמיוחד לתת חינוך טוב יותר לבנותיה. ילדי המשפחה גדלו כישראלים לכל דבר, דיברו עברית, והיו מוקפים בחברים יהודיים, רחוקים מהתרבות הערבית שבה גדלו הוריהם. הכל השתנה כשהאם, עמוד התווך של הבית, חלתה בסרטן השד. על ערש הדווי, מבקשת האם להיקבר בעומר, היישוב שבו היא גרה במשך כ־20 שנה, ונתקלת בביורוקרטיה הדתית שאינה מאפשרת ללא־יהודים להיקבר בבית העלמין המקומי. ילדיה מעדיפים לקבור אותה בבוא היום בג'ת, מקום הולדתה, ואילו בעלה, עודה, רוצה לקבור אותה בתל שבע, מקום הולדתו. לאחר מותה של האם, שאספה סביבה את בני המשפחה, כל דמות פונה לדרכה. פרס ון-ליר לבימוי לסרט תיעודי בפסטיבל הקולנוע ירושלים 2017 פרס הבימוי בפסטיבל הסרטים היהודיים בברלין וברנדנבורג 2018 פרס שולמית אלוני ליצירה ערבית-עברית 2018 מועמד לפרס אופיר לשנת 2018 בקטגוריית סרטים תיעודיים. אחרייך, ברשת החברתית פייסבוק "אחרייך", במסד הנתונים הקולנועיים IMDb (באנגלית) "אחרייך", במסד הנתונים הקולנועיים KinoPoisk (ברוסית) אודות הסרט "אחרייך", באתר הקרן החדשה לקולנוע וטלוויזיה אודות הסרט "אחרייך" (אורכב 01.02.2018 בארכיון Wayback Machine), באתר גרין האוס (באנגלית) הטריילר של הסרט "אחרייך", ב-yes דוקו, באתר יוטיוב ראיונות עם הבמאית, רנא אבו פריחה ריאיון עם רנא אבו פריחה, בתוכנית לונדון וקירשנבאום, בעמוד הפייסבוק של התוכנית, 11 בספטמבר 2017 אילנה דיין, רנא במסע לקבורת אמה: "לא אמרו לנו מדוע אי אפשר לקבור אותה בעומר", באתר גלי צה"ל, 14 בספטמבר 2017 צפורה רומן, חיים בסרט: מדוע ביקשה האמא המוסלמית להיקבר דווקא בעומר?, באתר Xnet‏, 18 בספטמבר 2017 גל גבאי, ריאיון עם רנא אבו פריחה, בתוכנית "עושים סדר חדש", בטלוויזיה החינוכית, באתר יוטיוב, 18 בנובמבר 2017 ריאיון עם רנא אבו פריחה, בתוכנית חוצה ישראל עם קובי מידן, בטלוויזיה החינוכית, באתר יוטיוב, 19 בנובמבר 2017 רג'אא נאטור, אני ניצחתי ואמי ניצחה!, באתר "פוליטיקלי קוראת", 5 במרץ 2018 ביקורות וסקירות דורון ברוש, ‏"אחרייך" לוקח את הדו־קיום לביקור טעון בבית הקברות, באתר מעריב אונליין, 25 באוגוסט 2017 נירית אנדרמן, לחיות בינינו, בסדר. למות בינינו — בשום אופן, באתר הארץ, 13 בספטמבר 2017 רוגל אלפר, משפחת אבו פריחה היא ההוכחה לקיומו של הלאום הישראלי, באתר הארץ, 14 בספטמבר 2017 "אחרייך": הסיפור שמאחורי הסרט המרגש, בבלוג של yes, ‏ 14 בספטמבר 2017 דודו ישורון, הולכת שבי אחריה, באתר קפה דהמרקר, 22 בספטמבר 2017 עופרה עופר אורן, רנא אבו פריחה,"אחרייך": האומנם "אין כמו בישראל"?, בבלוג של עופרה עופר אורן, 27 בספטמבר 2017 ראג'י בטחיש, אחרייך وَراءكِ: הקבר כמרחב בודד של שונות, באתר "העוקץ", 11 באוקטובר 2017 ראם שמואלביץ, ‏סלט ישראלי, באתר דבר העובדים בארץ ישראל, 8 בדצמבר 2017 רג'אא נאטור, "אחרייך" מאתגר את השיח הפלסטיני מהמקום הכי לא צפוי, באתר שיחה מקומית, 26 בפברואר 2018 YVETTE NAHMIA-MESSINAS. On Uprooting and Re-Rooting of Human Roots, In Her Footsteps, The Jerusalem Post, 13/8/2017 (באנגלית) דיאנה בחור ניר, פזורת העומר, באתר כלכליסט, 25 במרץ 2016